El viaje a ninguna parte (filmo)

El viaje a ninguna parte (La vojaĝo nenien) estas hispana filmo de 1986 reĝisorita de Fernando Fernán Gómez, kaj bazita sur samnoma romano de li mem. 

Intrigo

La filmo rakontas la historion de grupo de vagaktoroj, la historion de iliaj amaferoj kaj eksamoj, deziroj kaj frustracioj. Laŭlonge de la vagado de la teatra trupo de vilaĝo al vilaĝo, la problemoj de la ludado miksiĝas kun amo, la ekonomiaj problemoj kun la familiaj diferencoj, malsato kun revita sukceso. La centra rolulo, Carlos Galván, estas filo de la ĉefaktoro kaj reĝisoro de la trupo, Don Arturo. Kaj Carlos estas patro de Carlitos, junulo kiu tute ne volas esti vagaktoro. Kaj Carlos kaj Don Arturo klopodas por konvinki Carlitos restu en la trupo.

Estas la epoko post la Hispana Enlanda Milito kaj kino sukcesas en urboj kaj eĉ en vilaĝoj; la publikon ne plu altiras la teatro, kio endanĝerigas la estontecon de la trupo. Carlos, iom post iom, perdas sian prestiĝon inter siaj kolegoj kaj devos serĉi sekurecon en la urbo. Tamen li vivas pli en la revoj ol en la realo. 

 Geaktoroj kaj roluloj 
+AktoroRoluloJosé Sacristán Carlos GalvánLaura del SolJuanita PlazaJuan DiegoSergio MaldonadoMaría Luisa PonteJulia IniestaGabino Diego Carlos PiñeiroNuria GallardoRosita del ValleFernando Fernán Gómez Don ArturoQueta Claver Doña LeonorEmma Cohen Sor MartirioAgustín González Zacarías CarpinteroCarlos LemosDaniel OteroMiguel Rellán Dr. ArencibiaSimón Andreu SolísJosé María CaffarelCarmelo Gómez

Komentoj
 Fernando Fernán Gómez verkis la romanon, reĝisoris, aktoris kaj verkis la scenaron de la filmo. Laboro kiu havigis la Goja-premiojn al la plej bonaj filmo, reĝisoro kaj scenaro, en la unua ceremonio de tiuj premioj.
 Oni filmis ĉefe en Palazuelos (provinco Guadalajara) kaj en Arisgotas (provinco Toledo), kaj krome estas scenoj filmitaj en Orgaz (Toledo), Ayllón (provinco Segovio) kaj Casa de Uceda (Guadalajara).
 Oni ofte memoras precizan scenon. Devigita pro labormanko la trupo rezignas posteni kiel figurantoj por filmata kinfilmo. En ĝi Don Arturo devas diri nur unu vorton ("señorito") kaj li troiĝas la prononcadon okazigante la koleron de la kinreĝisoro.



Kategorio:Hispanaj komedio-dramaj filmoj
Kategorio:Filmoj aperintaj en 1986
Kategorio:Filmoj adaptitaj de libroj
Kategorio:Filmoj pri la frankisma epoko
Kategorio:Filmoj pri kino